open-index/open-wikipedia-markdown huggingface dataset:
โรงแรมวันสิ้นโลก

***โรงแรมวันสิ้นโลก*** หรือ  เป็นซีรีส์ออริจินอลอนิเมะทางโทรทัศน์ที่ผลิตโดยไซเบอร์เอเจนท์และสร้างเป็นอนิเมะโดยสตูดิโอไซเกมส์ พิคเจอร์ส ออกอากาศตั้งแต่เดือนเมษายนถึงมิถุนายน พ.ศ. 2568

## ตัวละคร
;
:
;
:
;
:
;
:
;
:
;
:
;
:
;
:
;
:

## สื่อ
### อนิเมะ
ซีรีส์ออริจินอลอนิเมะทาวโทรทัศน์ที่ผลิตโดยไซเบอร์เอเจนท์และสร้างเป็นแอนิเมชั่นโดยสตูดิโอไซเกมส์ พิคเจอร์ส ได้รับการประกาศเมื่อวันที่ 28 สิงหาคม พ.ศ. 2567 ซีรีส์นี้กำกับโดยคานะ ชุนโดะ และเขียนบทโดยชิเงรุ มูราโกชิ โดยมีนัตสึกิ โยโกยามะเป็นผู้ออกแบบตัวละครโดยอิงจากงานออกแบบต้นฉบับของอิซูมิ ทาเคโมโตะ และโยชิอากิ ฟูจิซาวะเป็นผู้แต่งเพลงประกอบ เริ่มการออกอากาศในวันที่ 9 เมษายน พ.ศ. 2568 ทางรายการ  ของช่องนิปปงทีวีและช่องในเครือข่าย เพลงเปิดของเรื่องคือ "Skirt" ขณะที่เพลงปิดของเรื่องคือ  ทั้งสองเพลงร้องโดยไอโกะ ครันชีโรลได้สตรีมซีรีส์นี้

#### รายชื่อตอน

### มังงะ
ซีรีส์มังงะสปินออฟที่วาดภาพประกอบโดยทาเคโมโตะชื่อ  เริ่มลงตีพิมพ์เป็นตอนในเว็บไซต์มังงะ*สโตเรีย แดช*ของทาเคโชโบเมื่อวันที่ 11 เมษายน พ.ศ. 2568

## หมายเหตุ

## อ้างอิง

## แหล่งข้อมูลอื่น
*  
* 

หมวดหมู่:มังงะที่ตีพิมพ์ในปี พ.ศ. 2568
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2568
หมวดหมู่:อนิเมะของครันชีโรล
หมวดหมู่:แฟรนไชส์ของไซเกมส์
หมวดหมู่:เว็บคอมิกญี่ปุ่น
หมวดหมู่:รายการโทรทัศน์ของนิปปงทีวี
หมวดหมู่:การ์ตูนญี่ปุ่นแนวบันเทิงคดีหลังพยากรณ์
หมวดหมู่:การ์ตูนญี่ปุ่นแนวเซเน็ง
หมวดหมู่:มังงะของสำนักพิมพ์ทาเคโชโบ
ให้รักพิพากษา

**ให้รักพิพากษา** (, ) เป็นละครโทรทัศน์แนวสุขนาฏกรรมจินตนิยม นำแสดงโดยราณี แคมเปน และกองทัพ พีค โดยออกอากาศตอนแรกทางช่อง 3 HD, วีทีวี และเน็ตฟลิกซ์ เมื่อวันที่ 8 กรกฎาคม พ.ศ. 2564 โดยเนื้อเรื่องจะเล่าถึงเรื่องราวความรักในที่ทำงานของนักศึกษาฝึกงานหนุ่มที่พยายามจะเป็นทนายความ ละครเรื่องนี้ได้รับการตอบรับที่ดีหลังจากออกอากาศ จำนวนผู้ชมออนไลน์บน CH3Plus ซึ่งเป็นแพลตฟอร์มวิดีโอออนไลน์ของทางสถานีเกิน 67 ล้านครั้ง และยังติดอันดับเทรนด์บนทวิตเตอร์อีกด้วย

## นักแสดงและตัวละคร

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์โดยชลลัมพี
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ไทยในปี พ.ศ. 2564
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์ไทยแนวสุขนาฏกรรมจินตนิยม
หมวดหมู่:ละครโทรทัศน์แนวกฎหมายไทย
หมวดหมู่:ละครโทรทัศน์แนวชีวิตการทำงานไทย
ข้ามาคนเดียว

**ข้ามาคนเดียว** () เป็นภาพยนตร์ไทยแนวโลดโผน ขนาด 35 มม. พากย์เสียงในฟิล์ม ปี 2521 ที่สร้างและกำกับโดยพร ไพโรจน์ นำแสดงโดยสมบัติ เมทะนี, อรัญญา นามวงศ์ และดามพ์ ดัสกร เข้าฉายครั้งแรกเมื่อวันที่ 28 ตุลาคม พ.ศ. 2521 ที่โรงภาพยนตร์เพชรรามาและโรงภาพยนตร์เจ้าพระยา โดยภาพยนตร์เรื่องนี้ยังเป็นภาพยนตร์เรื่องแรกในชีวิตการแสดงของฤทธิ์ ลือชา ดาวร้ายเจ้าของฉายา โอมาร์ ชารีฟ เมืองไทยในบทของ สตีฟ ปืนจิ๋ว

ต่อมาในปี พ.ศ. 2559 บริษัทดาราวิดีโอได้นำภาพยนตร์เรื่องนี้กลับมาสร้างใหม่โดยได้มีการดัดแปลงเนื้อหาให้ร่วมสมัยพร้อมกับเพิ่มตัวละครใหม่เข้าไป นำแสดงโดยวงศกร ปรมัตถากร รับบท จ่าครุย อังคาร และวริฏฐิสา ลิ้มธรรมมหิศร รับบท แขมแข

## เรื่องย่อ
ข้ามาคนเดียว เล่าเรื่องราวของ จ่าครุย อังคาร (สมบัติ เมทะนี) อดีตนายตำรวจที่ออกจากคุกและกลับมายังเมืองโคราชเพื่อแก้แค้น ยันต์ ยมราช (ดามพ์ ดัสกร) เจ้าพ่อผู้มีอิทธิพล และ จ่าโง่น (ครรชิต ขวัญประชา) อดีตนายตำรวจที่ทำให้เขาต้องติดคุก

## นักแสดง

## อ้างอิง

## แหล่งข้อมูลอื่น
* *[https://thaibunterng.fandom.com/th/wiki/ข้ามาคนเดียว_(2521) ข้ามาคนเดียว]* ทางเว็บไซต์ ไทยบันเทิง

หมวดหมู่:ภาพยนตร์ภาษาไทย
หมวดหมู่:ภาพยนตร์โลดโผนไทย
หมวดหมู่:ภาพยนตร์ไทยที่ออกฉายในปี พ.ศ. 2521
หมวดหมู่:ภาพยนตร์ไทยในคริสต์ทศวรรษ 1970
หมวดหมู่:ภาพยนตร์โดยไพโรจน์ฟิล์ม
หมวดหมู่:ภาพยนตร์ที่กำกับโดย พร ไพโรจน์
หมวดหมู่:ภาพยนตร์ไทยที่ดัดแปลงเป็นละครโทรทัศน์
หมวดหมู่:ภาพยนตร์ที่ถ่ายทำใน 35 มม.
หมวดหมู่:ภาพยนตร์ภาษาไทยในคริสต์ทศวรรษ 1970
หมวดหมู่:ภาพยนตร์ที่ถ่ายทำในจังหวัดนครราชสีมา
Estola freyi

***Estola freyi*** เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1955 ถือเป็นแมลงที่เป็นที่รู้จักจากตรินิแดด

## อ้างอิง
งานฟุตบอลประเพณีธรรมศาสตร์–จุฬาฯ ครั้งที่ 75

**งานฟุตบอลประเพณีธรรมศาสตร์–จุฬาฯ ครั้งที่ 75** เป็นงานฟุตบอลประเพณีจุฬาฯ–ธรรมศาสตร์ ที่จัดขึ้นเป็นครั้งที่ 75 และเป็นการจัดงานดังกล่าวครั้งแรกหลังจากงดเว้นไปเป็นระยะเวลา 5 ปี (หากไม่นับฟุตบอลสานสัมพันธ์จุฬาฯ–ธรรมศาสตร์ พ.ศ. 2567 ที่เป็นการแข่งขันของนิสิตและนักศึกษาในรุ่นปัจจุบันของทั้ง 2 มหาวิทยาลัย) เนื่องจากการระบาดทั่วของโควิด-19 ในประเทศไทย หลังจากจัดงานครั้งล่าสุดในงานฟุตบอลประเพณีจุฬาฯ–ธรรมศาสตร์ ครั้งที่ 74 เมื่อปี พ.ศ. 2563 โดยในครั้งนี้ มหาวิทยาลัยธรรมศาสตร์ เป็นเจ้าภาพจัดการแข่งขัน พบกับจุฬาลงกรณ์มหาวิทยาลัย จัดการแข่งขันเมื่อวันที่ 15 กุมภาพันธ์ พ.ศ. 2568 ที่สนามศุภชลาศัย ในกรุงเทพมหานคร

ในงานนี้ แพทองธาร ชินวัตร นายกรัฐมนตรี ในฐานะนิสิตเก่าคณะรัฐศาสตร์ จุฬาลงกรณ์มหาวิทยาลัย ได้เดินทางร่วมชมการแข่งขันเป็นเวลาประมาณหนึ่งชั่วโมง นับเป็นนายกรัฐมนตรีไทยคนแรกที่เข้าร่วมชมการแข่งขันดังกล่าวระหว่างดำรงตำแหน่ง

## กิจกรรม
งานฟุตบอลประเพณีธรรมศาสตร์–จุฬาฯ ครั้งที่ 75 จัดขึ้นภายใต้แนวคิดหลัก "Dawn of Memory" โดยทั้งสองมหาวิทยาลัยได้นำมาตีความในมุมมองของตน โดยมหาวิทยาลัยธรรมศาสตร์ตีความเป็นแนวคิด "ความทรงจำในวันใหม่" และจุฬาลงกรณ์มหาวิทยาลัยตีความเป็นแนวคิด "The time of tapestry อดีต อนาคต ของปัจจุบัน" โดยมีกิจกรรม ดังนี้
* การแปรอักษร โดยใช้นิสิตนักศึกษาแปรอักษรจริง เน้นเนื้อหาบอกเล่าถึงเรื่องราวของสังคม
* ขบวนพาเหรด ซึ่งจัดทำอุปกรณ์ขึ้นใหม่ทั้งหมดทดแทนอุปกรณ์เดิมที่ชำรุดทรุดโทรมลง ประกอบด้วยขบวนดังนี้
** ขบวนพระเกี้ยว (จุฬาลงกรณ์มหาวิทยาลัย)
** ขบวนธรรมจักร (มหาวิทยาลัยธรรมศาสตร์)
** ขบวนเฉลิมพระเกียรติ
** ขบวนล้อการเมือง
** และขบวนสะท้อนสังคม
* คอนเสิร์ตจากศิลปินที่มีชื่อเสียง
** วง MEAN (จุฬาลงกรณ์มหาวิทยาลัย)
** วง Tilly Birds (มหาวิทยาลัยธรรมศาสตร์)

## องค์กร
งานฟุตบอลประเพณีธรรมศาสตร์–จุฬาฯ ครั้งที่ 75 มีองค์กรที่ร่วมสร้างสรรค์ความสนุกในการกลับมาในรอบ 5 ปี ดังนี้

ฝั่งทีมเหย้าธรรมศาสตร์ มาในธีมประชาสัมพันธ์ Power of number five (5) นำทัพยิ่งใหญ่ ได้แก่
** ชุมนุมเชียร์แห่งมหาวิทยาลัยธรรมศาสตร์
** กองสันทนาการแห่งมหาวิทยาลัยธรรมศาสตร์
** TU Cheerleader หรือ เชียร์ลีดเดอร์แห่งมหาวิทยาลัยธรรมศาสตร์ รุ่นที่ 75
** TU Ambassador หรือ ฑูตกิจกรรมบำเพ็ญประโยชน์แห่งมหาวิทยาลัยธรรมศาสตร์ (ผู้อัญเชิญฯ และ ดรัมเมเยอร์)
** Higher Level หรือ ชุมนุมเต้นแห่งมหาวิทยาลัยธรรมศาสตร์

ฝั่งทีมเยือนจุฬาฯ มาในธีมประชาสัมพันธ์ สแตนด์จุฬาสนุกมาก นำทัพอย่างจัดเต็ม ได้แก่
** เฟ-ริซ ธัญวุฒิ วงษ์สกุล และ สองแคว สุจิต สมเวท ประธานเชียร์ประจำงานฟุตบอลประเพณีธรรมศาสตร์-จุฬา ครั้งที่ 75
** CU Cheerleader หรือ ผู้นำเชียร์แห่งจุฬาลงกรณ์มหาวิทยาลัย รุ่นที่ 75
** Chulakatakorn หรือ คฑากรแห่งจุฬาลงกรณ์มหาวิทยาลัย รุ่นที่ 17
** CU Dance club หรือ ชมรมเต้นแห่งจุฬาลงกรณ์มหาวิทยาลัย รุ่นที่ 4
** CU Pompom รุ่นที่ 2
** Chula Colorguard รุ่นที่ 2
** กองสันทนาการแห่งจุฬาลงกรณ์มหาวิทยาลัย รุ่นที่ 1

## การถ่ายทอดสด
* ช่อง 9 เอ็มคอตเอชดี (ตั้งแต่เวลา 15:30 น.)

## การแข่งขัน

## อ้างอิง

*75
ประเพณี
Estola fuscomarmorata

***Estola fuscomarmorata*** เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1940 ถือเป็นแมลงที่เป็นที่รู้จักจากโบลิเวีย

ด้วงชนิดนี้อยู่ในอันดับColeoptera และมีการบันทึกข้อมูลในฐานข้อมูล GBIF ว่าพบในพื้นที่แถบอเมริกาใต้ โดยเฉพาะในประเทศโบลิเวีย ซึ่งเป็นแหล่งที่มีการเก็บตัวอย่างทางชีวภาพหลายครั้ง นอกจากนี้ยังมีการกล่าวถึงในบทความของวิกิพีเดียภาษาไทยเกี่ยวกับวงศ์ Cerambycidae ซึ่งรวมถึงชนิดที่พบในภูมิภาคลาตินอเมริกา

## อ้างอิง
ชรอปเชอร์

**ชรอปเชอร์** หรือ **ชรอปเชียร์** (;  ; ย่อว่า Salop) เป็นเทศมณฑลทางพิธีการในภาคเวสต์มิดแลนส์ ของอังกฤษ มีชายแดนติดกับเวลส์ มีอาณาเขตติดกับเชชเชอร์ ทางทิศตะวันออกเฉียงเหนือ ติดกับสแตฟฟอร์ดเชอร์ ทางทิศตะวันออก ติดกับ วุร์สเตอร์เชอร์ ทางทิศตะวันออกเฉียงใต้ ติดกับ เฮริฟอร์ดเชอร์ ทางทิศใต้ และติดกับเวลส์อย่าง เพาวิสและเรกซัม ทางทิศตะวันตกและทิศตะวันตกเฉียงเหนือตามลำดับ เมืองที่ใหญ่ที่สุดคือ เมืองเทลฟอร์ด ในขณะที่เมืองชรูส์บรีเป็นเมืองเทศมณฑล

เทศมณฑลมีพื้นที่   และประชากร 498,073  คน

## อ้างอิง

หมวดหมู่:เทศมณฑลทางพิธีการของอังกฤษ
หมวดหมู่:เทศมณฑลชรอปเชอร์
แอ็สเตบาน ออกง

**แอ็สเตบาน โฌเซ ฌ็อง-ปีแยร์ ออกง-เกลฟาน** (, ; เกิด 17 กันยายน ค.ศ. 1996) เป็นนักแข่งรถชาวฝรั่งเศส ปัจจุบันแข่งรถในการแข่งขันฟอร์มูลาวันให้แก่ฮาส ออกงเป็นผู้ชนะการแข่งขันฮังกาเรียนกรังด์ปรีซ์ 2021 กับอาลปีน

ออกงเกิดและเติบโตที่แคว้นนอร์ม็องดีในครอบครัวชนชั้นแรงงาน เขาเริ่มต้นอาชีพด้วยการแข่งรถคาร์ตตั้งแต่อายุเก้าขวบ และเป็นแชมป์หลายรายการทั้งในระดับชาติและนานาชาติ จนได้เลื่อนขึ้นสู่การแข่งขันฟอร์มูลาเยาวชนใน ค.ศ. 2012 ออกงได้รับตำแหน่งแชมป์แรกในการแข่งขันเอฟไอเอฟอร์มูลาทรีชิงแชมป์ยุโรป 2014 กับเปรมา นำหน้าทอม บลูมควิสต์ และมักซ์ แฟร์สตัปเปิน ต่อมาออกงได้ชนะการแข่งขันจีพีทรีซีรีส์ 2015 กับอาแอร์เต ด้วยอันดับบนโพเดียม 14 ครั้งจากการแข่งขันทั้งหมด 18 รายการ ออกงเป็นสมาชิกของเมอร์เซเดสจูเนียร์ทีมตั้งแต่ ค.ศ. 2015 เขาลงแข่งฟอร์มูลาวันครั้งแรกในการแข่งขันเบลเจียนกรังด์ปรีซ์ 2016 กับแมเนอร์ เพื่อเข้ามาแทนที่รีโย ฮารียันโต ในการแข่งขันที่เหลือของฤดูกาล  เขาย้ายมาฟอร์ซอินเดียในฤดูกาล  ซึ่งเปลี่ยนชื่อเป็นเรซซิงพอยต์ในเวลาต่อมา โดยจับคู่กับเซร์ฆิโอ เปเรซ ออกงแยกทางกับเรซซิงพอยต์ในช่วงท้ายของฤดูกาล  หลังจากผ่านไปได้สองฤดูกาล และย้ายมาเป็นนักขับสำรองให้แก่เมอร์เซเดสในฤดูกาล 

ออกงกลับมาแข่งขันในฐานะนักแข่งหลักอีกครั้งกับเรอโนในฤดูกาล  โดยเขาสร้างผลงานให้แก่ตนเองด้วยการจบในอันดับบนโพเดียมครั้งแรกในการแข่งขันเศาะคีรกรังด์ปรีซ์ 2020 ออกงยังคงรักษาตำแหน่งนักแข่งหลักไว้ได้ในฤดูกาล  พร้อมกับจับคู่กับเฟร์นันโด อาลอนโซ ในทีมที่ได้ปรับภาพลักษณ์ใหม่เป็นอาลปีน เขาชนะการแข่งขันกรังด์ปรีซ์รายการแรกที่ฮังกาเรียนกรังด์ปรีซ์ 2021 ออกงมีผลงานที่ประสบความสำเร็จน้อยลงในฤดูกาล  อย่างไรก็ตามเขาได้กลายเป็นเพื่อนร่วมทีมคนแรกที่ทำคะแนนได้ดีกว่าอาลอนโซในการชิงแชมป์โลกของฤดูกาล นับตั้งแต่เจนสัน บัตทัน ในฤดูกาล  จนกระทั่งเขาได้อันดับบนโพเดียมเป็นครั้งที่สามในการแข่งขันโมนาโกกรังด์ปรีซ์ 2023 ในฤดูกาล  ซึ่งเป็นฤดูกาลสุดท้ายของเขากับอาลปีน ออกงทำรอบได้เร็วที่สุดเป็นครั้งแรกในอาชีพที่สหรัฐอเมริกา ตามมาด้วยโพเดียมครั้งที่สี่ที่เซาเปาลู แม้ว่าการแข่งขันจะอยู่ภายใต้สภาพอากาศชื้นก็ตาม เขาแยกทางกับอาลปีนหลังการแข่งขันกาตาร์กรังด์ปรีซ์ และย้ายไปฮาสในฤดูกาล  เคียงคู่กับโอลิเวอร์ แบร์แมน

จากสถิติล่าสุด ณ การแข่งขัน ออกงมีผลงานเป็นชัยชนะในการแข่งขันกรังด์ปรีซ์ครั้ง รอบเร็วที่สุดครั้ง และอันดับบนโพเดียมครั้งในการแข่งขันฟอร์มูลาวัน ออกงเซ็นสัญญาอยู่กับฮาสอย่างน้อยจนสิ้นสุดฤดูกาล 

## สถิติการแข่งรถคาร์ต
### สรุปอาชีพนักแข่งรถคาร์ต

## สถิติการแข่งรถ
### สรุปอาชีพนักแข่งรถ

; หมายเหตุ
* &nbsp;ฤดูกาลกำลังดำเนินอยู่ 

### ผลการแข่งขันฟอร์มูลาวัน
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)



; หมายเหตุ
* &nbsp;ไม่จบการแข่งขันแต่ถูกจัดอันดับ เนื่องจากแข่งขันเกินร้อยละ 90 ของระยะทางทั้งหมด
* &nbsp;คะแนนเพียงครึ่งหนึ่งถูกมอบให้ เนื่องจากการแข่งขันเสร็จสิ้นน้อยกว่าร้อยละ 75 ของระยะทางทั้งหมด
* &nbsp;ฤดูกาลกำลังดำเนินอยู่ 

## อ้างอิง

## แหล่งข้อมูลอื่น

* 
* 

หมวดหมู่:นักแข่งรถชาวฝรั่งเศส
หมวดหมู่:นักแข่งรถสูตรหนึ่งชาวฝรั่งเศส
หมวดหมู่:ชาวฝรั่งเศสเชื้อสายสเปน
สุกี้ไทย

**สุกี้ไทย** เป็นอาหารประเภทหม้อไฟชนิดหนึ่งที่นิยมรับประทานในประเทศไทย

## ภาพรวม
โดยมากทำกินโดยต้มน้ำในหม้อชาบูชาบูที่มีปล่องตรงกลาง หรือหม้อแบนธรรมดา จากนั้นนำวัตถุดิบที่เตรียมไว้เป็นขนาดพอดีคำ เช่น เนื้อสัตว์ ผัก อาหารทะเล และ ลูกชิ้น มาต้มแล้วจิ้มกับน้ำจิ้ม ร้านอาหารแต่ละแห่งทุ่มเทอย่างมากในการปรุงน้ำจิ้ม ซึ่งกลายมาเป็นเอกลักษณ์เฉพาะตัวของร้านอาหาร น้ำจิ้มนี้อาจประกอบด้วย กระเทียมสับ น้ำ มะนาว และ พริก ขึ้นอยู่กับความชอบ ปิดท้ายด้วยข้าวต้มหรือบะหมี่ นอกจากจะให้บริการในร้านอาหารทั่วไปแล้ว ยังมีร้านเฉพาะทางอย่างเอ็มเค หรือ สุกี้โคคา อีกด้วย ในช่วงไม่กี่ปีที่ผ่านมา ได้มีรูปแบบใหม่เกิดขึ้น โดยใช้หม้อแบบพิเศษ โดยส่วนล่างของหม้อใช้สำหรับต้มตามปกติ ส่วนบนใช้เป็นเตาไฟฟ้าสำหรับย่างเนื้อสัตว์หรืออาหารทะเล

## ประวัติศาสตร์
คำว่า "สุกี้" ที่ใช้ในภาษาไทยนั้นเป็นคำยืมมาจากคำว่า สุกียากี้ ของญี่ปุ่น โดยเชื่อว่าแรกเริ่มมีต้นกำเนิดมาจากร้านอาหารในกรุงเทพมหานคร ที่เริ่มให้บริการหม้อไฟแบบจีนภายใต้ชื่อ "สุกียากี้" ใน ปี พ.ศ. 2498 และนิยมเรียกย่อว่า "สุกี้" อย่างไรก็ตาม สุกี้ไทยมีความแตกต่างไปจากสุกียากี้ของญี่ปุ่นเป็นอย่างมาก

ความนิยมของสุกี้ไทยส่วนใหญ่เป็นผลมาจากความสำเร็จของร้านอาหารกวางตุ้ง ชื่อ สุกี้โคคา ซึ่งก่อตั้งขึ้นในปี พ.ศ. 2500 ที่ซอยทานตะวัน สีลม รูปแบบของ "สุกี้" ที่โคคานำเสนอได้กลายมาเป็นมาตรฐานในเวลาต่อมา ทำให้เกิดร้านอาหารอื่นตามมา เช่น เอ็มเค สุกี้ไทยเป็นอาหารหม้อไฟแบบจีนที่ดัดแปลงให้เข้ากับไทย มีลักษณะคล้ายกับ ชาบูชาบู และ โยเซนาเบะ โดยนำวัตถุดิบต่าง ๆ มาปรุง จากนั้นแต่ละคนก็ตักวัตถุดิบและซุปมารับประทานเอง มีตะแกรงลวดเล็ก ๆ ให้แต่ละคนใช้ตักขึ้นมาเองได้

## เมนูที่คล้ายกัน
หมูกระทะ เป็นอาหารที่ใช้แผ่นเหล็กยกสูงวางอยู่ตรงกลางหม้อสุกี้แบบไทย สามารถรับประทานเนื้อย่างได้ด้วย

## อ้างอิง


## หน้าที่เกี่ยวข้อง
* หม้อไฟ
* สุกียากี้
* นาเบโมโนะ
* ชาบูชาบู

หมวดหมู่:อาหารไทย
หมวดหมู่:อาหารหม้อไฟ
เซาท์เบนด์

**เซาท์เบนด์** () เป็นนครและที่ตั้งเทศมณฑลของเทศมณฑลเซนต์โจเซฟ รัฐอินดีแอนา สหรัฐอเมริกา ตั้งอยู่ริมฝั่งแม่น้ำเซนต์โจเซฟ ใกล้โค้งใต้สุด ซึ่งเป็นที่มาของชื่อเมือง จากการสำรวจสำมะโนประชากรปี 2020 เมืองนี้มีประชากรทั้งหมด 103,453 คน และเป็น เมืองที่ใหญ่เป็นอันดับสี่ในรัฐอินดีแอนา เซาท์เบนด์ตั้งอยู่ทางใต้ของชายแดนติดกับรัฐมิชิแกน เขตมหานครมีประชากร 324,501 คน ในปี 2020 ในขณะที่พื้นที่สถิติรวมมี 812,199 คน

พื้นที่นี้มีการตั้งถิ่นฐานในช่วงต้นศตวรรษที่ 19 โดยพ่อค้าขนสัตว์ และได้รับการจัดตั้งเป็นเมืองในปี 1865 แม่น้ำเซนต์โจเซฟมีอิทธิพลต่อเศรษฐกิจของเมืองเซาท์เบนด์ในช่วงกลางศตวรรษที่ 20 การเข้าถึงแม่น้ำช่วยในการพัฒนาอุตสาหกรรมหนัก เช่นมีบริษัทสตูเดอเบเกอร์, โอลิเวอร์ชิลด์พลาวและบริษัทขนาดใหญ่แห่งอื่น ๆ

## อ้างอิง

หมวดหมู่:เมืองในรัฐอินดีแอนา
เซาท์เอนด์-ออน-ซี

**เซาท์เอนด์-ออน-ซี** ( โดยทั่วไปเรียกกันว่า **เซาท์เอนด์** (Southend  ) เป็นนครชายฝั่งทะเลและเขตปกครองระดับเดียวที่มีสถานะเป็นบะระ ทางตะวันออกเฉียงใต้ของเอสเซกซ์ ประเทศอังกฤษ ตั้งอยู่ทางฝั่งเหนือของปากแม่น้ำเทมส์ มีระยะห่าง  ทางทิศตะวันออกของใจกลางกรุงลอนดอน เมืองนี้เป็นหนึ่งในสถานที่ที่มีประชากรหนาแน่นที่สุดในประเทศนอกลอนดอน เป็นที่ตั้งของท่าเทียบเรือสำราญที่ยาวที่สุดในโลก นั่นคือท่าเทียบเรือเซาท์เอนด์ ในขณะที่สนามบินลอนดอนเซาท์เอนด์ ตั้งอยู่ทางตอนเหนือของใจกลางเมือง

## อ้างอิง

หมวดหมู่:เมืองในเทศมณฑลเอสเซกซ์
ปีเตอร์เบอโร

**ปีเตอร์เบอโร** (;   ) เป็นนครมหาวิหารในเขตนครปีเตอร์เบอโร ในเทศมณฑลพิธีการของเคมบริดจ์เชอร์ ประเทศอังกฤษ เมืองนี้อยู่ห่างออกไป  ทางเหนือของลอนดอน ริมแม่น้ำนีน (River Nene) จากการสำรวจสำมะโนประชากรปี 2021 ปีเตอร์เบอโรมีประชากร 192,178 คน ในขณะที่ประชากรของเขตนครนี้คือ 215,673 คน

การตั้งถิ่นฐานของมนุษย์ในพื้นที่นี้เริ่มขึ้นก่อนยุคสำริด ดังจะเห็นได้จากแหล่งโบราณคดี แฟลกเฟน ทางทิศตะวันออกของใจกลางเมือง มีหลักฐานการยึดครองของชาวโรมัน ในยุคแองโกล-แซกซอน ในศตวรรษที่ 19 ประชากรเพิ่มขึ้นอย่างรวดเร็วหลังจากการมาถึงของรถไฟ พื้นที่ดังกล่าวมีชื่อเสียงในเรื่องงานอิฐและงานวิศวกรรม หลังสงครามโลกครั้งที่ 2 การจ้างงานในภาคอุตสาหกรรมลดลง และการเติบโตก็จำกัดลง จนกระทั่งมีการตั้งเมืองใหม่ปีเตอร์เบอโร ในช่วงทศวรรษ 1960 ภาคเศรษฐกิจหลักในปัจจุบันคือบริการทางการเงินและการจัดจำหน่าย

## อ้างอิง

หมวดหมู่:เมืองในเทศมณฑลเคมบริดจ์เชอร์
เลียปายา

**เลียปายา** (;  ) เป็นนครแห่งรัฐทางตะวันตกของประเทศลัตเวีย ตั้งอยู่ริมทะเลบอลติก เป็นเมืองที่ใหญ่ที่สุดในภูมิภาคคูร์ลันด์ (Courland) และใหญ่เป็นอันดับ 3 ของประเทศ รองจากริกา และเดาเกาปิลส์ เป็น ท่าเรือที่สำคัญที่ปราศจากน้ำแข็ง

เลียปายาได้รับเลือกให้เป็นเมืองหลวงแห่งวัฒนธรรมของยุโรป ในปี 2027

## อ้างอิง

หมวดหมู่:เมืองหลวงเก่า
หมวดหมู่:เมืองในประเทศลัตเวีย
จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

**การเลือกตั้ง[[สมาชิกสภาผู้แทนราษฎรจังหวัดอุดรธานี]] พ.ศ. 2531** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 4 เขตเลือกตั้ง มีสมาชิกสภาผู้แทนราษฎรได้ 12 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2529 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองอุดรธานี และอำเภอเพ็ญ

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอหนองบัวลำภู, อำเภอนากลาง, อำเภอสุวรรณคูหา, อำเภอบ้านผือ, อำเภอน้ำโสม และกิ่งอำเภอนายูง

### เขตเลือกตั้งที่ 3
เขตการเลือกตั้งที่ 3 ประกอบด้วยอำเภอบ้านดุง, อำเภอหนองหาน, อำเภอไชยวาน, อำเภอศรีธาตุ, อำเภอวังสามหมอ, กิ่งอำเภอทุ่งฝน และกิ่งอำเภอสร้างคอม

### เขตเลือกตั้งที่ 4
เขตการเลือกตั้งที่ 4 ประกอบด้วยอำเภอกุมภวาปี, อำเภอศรีบุญเรือง, อำเภอกุดจับ, อำเภอโนนสัง, อำเภอโนนสะอาด, อำเภอหนองวัวซอ และอำเภอหนองแสง

## ดูเพิ่ม
* จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529
* จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

## อ้างอิง

อุดรธานี
หมวดหมู่:การเลือกตั้งในจังหวัดอุดรธานี
แกลดีส เพิร์ล เบเกอร์

**แกลดิส เพิร์ล เบเกอร์** (; ชื่อเกิด **แกลดิส เพิร์ล มอนโร**; 27 พฤษภาคม ค.ศ. 1902 – 11 มีนาคม ค.ศ. 1984) เป็นชาวอเมริกันซึ่งเป็นที่รู้จักในฐานะมารดาของนักแสดงชาวอเมริกัน มาริลิน มอนโร (เกิดในชื่อ นอร์มา จีน) โดยแหล่งข้อมูลร่วมสมัยจำนวนหนึ่งระบุว่าเธอเกิดที่เมือง Piedras Negras ประเทศเม็กซิโก และเติบโตในพื้นที่ลอสแอนเจลิส สหรัฐอเมริกา

## ประวัติช่วงต้นชีวิตและอาชีพ
แกลดิสทำงานเป็น **ช่างตัดฟิล์ม** (film cutter) ในอุตสาหกรรมภาพยนตร์ ซึ่งเป็นงานเบื้องหลังที่เกี่ยวข้องกับการจัดการ/ตัดต่อฟิล์มก่อนเข้าสู่กระบวนการผลิตและฉาย

## ชีวิตครอบครัว
แกลดิสแต่งงานสามครั้ง ได้แก่
# **แจสเปอร์ นิวตัน เบเกอร์** (ค.ศ. 1917–1921) มีบุตรสองคน คือ โรเบิร์ต และเบอร์นิซ
# **มาร์ติน เอ็ดเวิร์ด มอร์เทนเซน** (ค.ศ. 1924–1928) การสมรสยุติลงด้วยการหย่า
# **จอห์น สจ๊วต อีลีย์** (ค.ศ. 1949–1952) การสมรสสิ้นสุดเมื่ออีลีย์ถึงแก่กรรม

## มาริลิน มอนโรและประเด็นบิดาโดยสายโลหิต
มาริลิน มอนโร (เกิด ค.ศ. 1926) เติบโตโดยผ่านระบบอุปการะ/ผู้ดูแลหลายราย เนื่องจากแกลดิสประสบปัญหาด้านสุขภาพจิตและไม่สามารถดูแลบุตรได้อย่างต่อเนื่อง สำหรับบิดาโดยสายโลหิตของมอนโร มีการกล่าวถึงชื่อ **ชาร์ลส์ สแตนลีย์ กิฟฟอร์ด** ในสื่อสมัยใหม่ โดยมีรายงานจากสารคดีที่อ้างถึงการตรวจ DNA เพื่อสนับสนุนข้อสรุปดังกล่าว

## สุขภาพจิต
ต่อมาแกลดิสได้รับการวินิจฉัยว่าเป็น **โรคจิตเภทชนิดหวาดระแวง** (paranoid schizophrenia) และถูกส่งเข้ารับการรักษาในสถานพยาบาลจิตเวชในช่วงทศวรรษ 1930 ซึ่งส่งผลโดยตรงต่อรูปแบบการเลี้ยงดูและผู้ดูแลของมอนโรในวัยเด็ก

## เหตุการณ์ที่เป็นข่าวและการเสียชีวิต
บทความท้องถิ่นของ *Los Angeles Times* ระบุเหตุการณ์การหลบหนีจาก Rockhaven Sanitarium ที่เป็นสถานรักษาในสถานพยาบาลจิตเวชที่เธอรักษา ต่อมาแกลดิสเสียชีวิตเมื่อวันที่ 11 มีนาคม ค.ศ. 1984 ที่เมืองเกนส์วิลล์ รัฐฟลอริดา ด้วยภาวะหัวใจล้มเหลว

## อ้างอิง
เรย์ (นักร้อง)

**เรเชล แอกาธา คีน** (; เกิด 24 ตุลาคม ค.ศ. 1997) หรือชื่อในวงการคือ **เรย์** () เป็นนักร้อง-นักแต่งเพลงชาวบริติช เธอเป็นที่รู้จักครั้งแรกหลังจากเซ็นสัญญากับโพลีดอร์เรเคิดส์และได้ออกซิงเกิลแนวแดนซ์และแผ่นเสียงอัลบัมสั้นตามมามากมาย หลังจากยุติสัญญากับโพลีดอร์ เรย์เริ่มได้รับความสนใจจากสื่อมวลชน โดยมีรายงานว่าค่ายเพลงปฏิเสธที่จะออกอัลบั้มชุดแรกให้กับเธอ

เรย์ออกสตูดิโออัลบั้มชุดแรกด้วยตนเองชื่อ *[[มายทเวนตีเฟิสต์เซนจูรีบลูส์]]* (2023) ซึ่งได้รับเสียงชื่นชมจากนักวิจารณ์ ซิงเกิลที่สามของอัลบั้ม "อิสเคฟฟิสซึม" ได้รับความนิยมบนโซเชียลมีเดีย และกลายเป็นเพลงแรกของเธอที่เข้าสู่ชาร์ตซิงเกิลแห่งสหราชอาณาจักร และ''บิลบอร์ด'' ฮอต 100 ที่งานบริตอะวอดส์ 2024 เรย์คว้าหกรางวัล ซึ่งรวมถึงศิลปินบริติชแห่งปี และทำสถิติเป็นศิลปินที่ได้รับรางวัลมากที่สุดในพิธีเดียวจากองค์กรดังกล่าว นอกจากนี้ บีบีซี ยังจัดให้เธออยู่ในรายชื่อ *[[100 Women (BBC)|สตรี 100 คน]]* ประจำปี 2024 ที่งานรางวัลแกรมมี ครั้งที่ 67 เธอได้เข้าชิงสามรางวัล ซึ่งรวมถึงศิลปินหน้าใหม่ยอดเยี่ยมด้วย

เนื้อเพลงของเรย์มุ่งเน้นเกี่ยวกับการดิ้นรนของตัวเธอเองและปัญหาร่วมสมัยต่าง ๆ แนวดนตรีผสมผสานของเธอมักได้รับอิทธิพลมาจากแจ๊ส แต่ในขณะเดียวกันก็รวมแนวเพลงอื่น ๆ อย่างป็อป, อาร์แอนด์บี และโซล นอกเหนือจากผลงานเพลงของตนเองแล้ว เรย์ได้ร่วมเขียนเพลงให้กับศิลปินคนอื่น ๆ ด้วย เช่น บียอนเซ่, ชาร์ลี เอ็กซ์ซีเอ็กซ์, จอห์น เลเจนด์ และลิตเทิลมิกซ์

## ชีวิตช่วงแรก
เรเชล แอกาธา คีน เกิดเมื่อวันที่ 24 ตุลาคม ค.ศ. 1997 ในทูติง ลอนดอน มารดาเป็นชาวกานา-สวิส ผู้ทำงานด้านสุขภาพจิต ส่วนบิดาเป็นชาวอังกฤษจากยอร์กเชอร์ เธอมีน้องสาวสามคน ได้แก่ แอบบี ลินน์ เป็นนักแต่งเพลง ขณะที่ลอเรนและเคตลีน เป็นนักดนตรี ในวัยเด็ก เรย์ต้องเข้าโบสถ์อยู่บ่อยครั้งเพราะมารดาของเธอเป็นนักร้องในคณะประสานเสียง และบิดาของเธอก็เป็นผู้อำนวยการด้านดนตรี หลังจากนั้น ครอบครัวของเธอย้ายไปอาศัยอยู่ในครอยดอน ซึ่งตั้งอยู่ทางตอนใต้ของลอนดอน โดยเธอเติบโตอยู่ที่นั่นและเข้าเรียนที่โรงเรียนวูดโคตไฮสกูล

การอยู่ท่ามกลางเสียงดนตรี ทำให้เรย์เริ่มสนใจการเป็นศิลปินตั้งแต่อายุ 8 ปี เธอเขียนเพลงด้วยตนเองครั้งแรกสำหรับการแสดงในคอนเสิร์ตชั้นปีหก และยังได้แสดงที่อาสนวิหารซัดเดิร์ก หลังบิดาของเธอสอนเธอเล่นเปียโน เมื่ออายุ 14 ปี เรย์ได้รับเลือกให้เข้าเรียนที่โรงเรียนบริต ซึ่งเธอเรียนอยู่ที่นั่นเป็นเวลาสองปี ก่อนที่จะลาออกเพราะรู้สึก "อึดอัด" ทั้งนี้ เธอใช้เวลาในช่วงวัยรุ่นไปกับการเรียนแต่งเพลงอย่างมืออาชีพในสตูดิโอช่วงสุดสัปดาห์ด้วย

## อ้างอิง

## แหล่งข้อมูลอื่น
*
*

หมวดหมู่:บุคคลที่เกิดในปี พ.ศ. 2540
หมวดหมู่:บุคคลที่ยังมีชีวิตอยู่
หมวดหมู่:ชาวอังกฤษเชื้อสายกานา
หมวดหมู่:ศิลปินสังกัดโพลีดอร์เรเคิดส์
ภาพปูนเปียก

[thumb|350x350px| ''[การสร้างอาดัม (มีเกลันเจโล)|การสร้างอาดัม* รายละเอียดของ[[เพดานโบสถ์น้อยซิสทีน|จิตรกรรมฝาผนังเพดานโบสถ์ซิสติน]] โดย [[มีเกลันเจโล|ไมเคิลแองเจโล]]]]
*'ภาพปูนเปียก''' () เป็นกลวิธีการวาดภาพจิตรกรรมฝาผนัง ที่ทำบนปูนขาวที่เพิ่งฉาบ โดยใช้น้ำมาใช้เป็นตัวกลางเพื่อให้เม็ดสีแบบแห้งรวมเข้ากับปูนปลาสเตอร์ และเมื่อปูนแห้งแล้ว ภาพวาดก็จะกลายเป็นส่วนหนึ่งของผนัง  กลวิธีการวาดภาพปูนเปียกมีการวาดมาตั้งแต่สมัยโบราณและมีความเกี่ยวข้องอย่างใกล้ชิดกับ จิตรกรรมสมัยฟื้นฟูศิลปวิทยาในอิตาลี

## อ้างอิง

หมวดหมู่:วิธีการเขียนงานจิตรกรรม
หมวดหมู่:อุปกรณ์และวัสดุสำหรับเขียนงานจิตรกรรม
ช่องแคบเมสซีนา

**ช่องแคบเมสซีนา** ( - ) เป็นช่องแคบระหว่างปลายด้านตะวันออกของเกาะซิซิลี (ปันตาเดลฟาโร) และปลายด้านตะวันตกของคาลาเบรีย (ปันตาเปซโซ) ในอิตาลีตอนใต้ เชื่อมระหว่างทะเลติร์เรเนียนทางเหนือกับทะเลไอโอเนียนทางใต้ ภายในทะเลเมดิเตอร์เรเนียน ตอนกลาง จุดที่แคบที่สุดอยู่ระหว่างตอร์เรฟาโรและวิลลาซานโจวันนี กว้าง  ส่วนที่เมืองเมสซีนา กว้าง  ช่องแคบมีความลึกสูงสุดประมาณ 250&nbsp;ม. (820&nbsp;ฟุต)

## อ้างอิง

หมวดหมู่:ช่องแคบในทะเลเมดิเตอร์เรเนียน
ทอร์ชไลต์ II

***ทอร์ชไลต์ II*** () เป็นเกมแอ็กชันเล่นตามบทบาทแบบตะลุยดันเจียนที่ได้รับการพัฒนาโดยบริษัทรูนิกเกมส์ ซึ่งเปิดตัวสำหรับไมโครซอฟท์ วินโดวส์ ในวันที่ 20 กันยายน ค.ศ. 2012 โดยเป็นภาคต่อของเกม*[[ทอร์ชไลต์]]* และมีคุณสมบัติรองรับหลายผู้เล่นแบบเพียร์ทูเพียร์ รวมถึงความสามารถในการปรับแต่งเกมเพิ่มเติม เกมนี้เปิดตัวสำหรับโอเอสเทนเมื่อวันที่ 2 กุมภาพันธ์ ค.ศ. 2015 และสำหรับลินุกซ์เมื่อวันที่ 4 มีนาคม ค.ศ. 2015 ส่วนพอร์ตสำหรับนินเท็นโด สวิตช์, เพลย์สเตชัน 4 และเอกซ์บอกซ์วัน เปิดตัวเมื่อวันที่ 3 กันยายน ค.ศ. 2019 และได้รับการพัฒนาโดยบริษัทแพนิกบัตเทิน

*ทอร์ชไลต์ II* เกิดขึ้นในโลกจินตนิมิตซึ่งตัวละครผู้เล่นสามารถเป็นคลาสใดก็ได้จากสี่คลาส โดยแต่ละคลาสจะมีทักษะและความสามารถที่แตกต่างกัน โครงเรื่องดังกล่าวเริ่มต้นด้วยการทำลายเมืองทอร์ชไลต์โดยฝีมือของนักเล่นแร่แปรธาตุจากภาคแรก และให้ตัวละครของผู้เล่นเดินตามเส้นทางการทำลายล้างที่นักเล่นแร่แปรธาตุทิ้งไว้ขณะที่เขาค้นหาวิธีรักษาอาการป่วยที่ทำให้เขาวิกลจริต เดิมทีภาคต่อของเกมภาคแรกตั้งใจจะเป็นเกมออนไลน์ผู้เล่นจำนวนมากแบบเล่นตามบทบาท อย่างไรก็ตาม *ทอร์ชไลต์ II* ได้เปิดตัวพร้อมรองรับโหมดผู้เล่นเดี่ยวและหลายผู้เล่น เนื่องจากบริษัทรู้สึกว่าพวกเขาสามารถเปิดตัวได้เร็วกว่าเกมออนไลน์ผู้เล่นจำนวนมากที่วางแผนไว้มาก เกมนี้ได้รับคำวิจารณ์ในเชิงบวกเป็นส่วนใหญ่จากนักวิจารณ์ และมีภาคต่อคือ*[[ทอร์ชไลต์ III]]* ที่ได้รับการเปิดตัวใน ค.ศ. 2020

## หมายเหตุ

## อ้างอิง

## แหล่งข้อมูลอื่น
* 

หมวดหมู่:วิดีโอเกมที่ออกวางจำหน่ายในปี พ.ศ. 2555
หมวดหมู่:วิดีโอเกมแอ็กชันเล่นตามบทบาท
หมวดหมู่:วิดีโอเกมแบบร่วมมือกัน
หมวดหมู่:วิดีโอเกมแฟนตาซี
หมวดหมู่:เกมสำหรับลินุกซ์
หมวดหมู่:เกมสำหรับแมคโอเอส
หมวดหมู่:วิดีโอเกมแบบผู้เล่นหลายคนและผู้เล่นคนเดียว
หมวดหมู่:เกมสำหรับนินเท็นโดสวิตช์
หมวดหมู่:วิดีโอเกมโอเพนเวิลด์
หมวดหมู่:เกมสำหรับเพลย์สเตชัน 4
หมวดหมู่:วิดีโอเกมเล่นตามบทบาท
หมวดหมู่:วิดีโอเกมภาคต่อ
หมวดหมู่:วิดีโอเกมที่พัฒนาขึ้นในสหรัฐ
หมวดหมู่:วิดีโอเกมที่ผู้เล่นสามารถเลือกเพศได้
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์วัน
จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

**การเลือกตั้ง[[สมาชิกสภาผู้แทนราษฎรจังหวัดอุดรธานี]] พ.ศ. 2529** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 4 เขตเลือกตั้ง มีสมาชิกสภาผู้แทนราษฎรได้ 11 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2526 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1, 2 และ 3) และ 2 คน (สำหรับเขตเลือกตั้งที่ 4)

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองอุดรธานี, อำเภอเพ็ญ และกิ่งอำเภอสร้างคอม

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอหนองบัวลำภู, อำเภอกุดจับ, อำเภอน้ำโสม, อำเภอบ้านผือ, อำเภอนากลาง และอำเภอสุวรรณคูหา

### เขตเลือกตั้งที่ 3
เขตการเลือกตั้งที่ 3 ประกอบด้วยอำเภอกุมภวาปี, อำเภอศรีธาตุ, อำเภอวังสามหมอ, อำเภอหนองหาน, อำเภอบ้านดุง, กิ่งอำเภอทุ่งฝน และกิ่งอำเภอไชยวาน

### เขตเลือกตั้งที่ 4
เขตการเลือกตั้งที่ 4 ประกอบด้วยอำเภอศรีบุญเรือง, อำเภอโนนสัง, อำเภอโนนสะอาด, อำเภอหนองวัวซอ และกิ่งอำเภอหนองแสง

## ดูเพิ่ม
* จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
* จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

## อ้างอิง

อุดรธานี
หมวดหมู่:การเลือกตั้งในจังหวัดอุดรธานี
นียอร์

**นียอร์** (;  - ปัวเตวิน : *Niàu* ;; ) เป็นเทศบาลในจังหวัดเดอ-แซฟวร์ ทางตะวันตกของฝรั่งเศส 

ประชากรของเมืองนียอร์มีจำนวน 58,707 คน (2017) และมีผู้คนมากกว่า 177,000 คนอาศัยอยู่ในเขตเมือง

## อ้างอิง

หมวดหมู่:เมืองในแคว้นนูแวลากีแตน
สหสันนิบาตยะไข่

**สหสันนิบาตยะไข่** (, ) เป็นองค์การการเมืองของชาวยะไข่ที่ตั้งอยู่ในไลง์ซา รัฐกะชีน ประเทศพม่า กองกำลังติดอาวุธคือกองทัพยะไข่ พลตรี ทู่นเมียะไนง์ เป็นประธานของสหสันนิบาต และพลจัตวา โญทู่น-ออง ดำรงตำแหน่งเลขาธิการ สหสันนิบาตยะไข่เป็นสมาชิกของคณะกรรมาธิการปรึกษาและเจรจาการเมืองแห่งสหพันธ์ (FPNCC) ซึ่งเป็นทีมเจรจาทางการเมืองที่ก่อตั้งโดยกลุ่มติดอาวุธชาติพันธุ์เจ็ดกลุ่มในพม่า

## ประวัติ
การประชุมสหสันนิบาตยะไข่ครั้งที่ 1 ซึ่งมีผู้แทนจากประเทศต่าง ๆ เข้าร่วม จัดขึ้นระหว่างวันที่ 10 ถึง 16 มกราคม พ.ศ. 2559 เป็นเวลา 7 วันติดต่อกันในพื้นที่ปลดปล่อย สหสันนิบาตยะไข่จัดโดยสมาชิกคณะกรรมการกลาง 21 คน ได้แก่ ประธาน เลขาธิการใหญ่ เลขาธิการ (1) เลขาธิการ (2) เลขาธิการ (3) กลุ่มที่ปรึกษาพิเศษ ทู่นเมียะไนง์ ดำรงตำแหน่งประธานสหสันนิบาตยะไข่ และโญทู่น-ออง ดำรงตำแหน่งเลขาธิการ ไม่มีการประกาศชื่ออื่น

## ความขัดแย้ง
กองกำลังตำรวจสิงคโปร์จับกุมผู้ที่เกี่ยวข้องกับการเคลื่อนไหวของสหสันนิบาตยะไข่และเนรเทศพวกเขากลับพม่าเมื่อวันที่ 10 กรกฎาคม พ.ศ. 2562 ตำรวจพม่าควบคุมตัวและจับกุมเยาวชนยะไข่ที่ส่งตัวกลับจากสิงคโปร์ที่ท่าอากาศยานย่างกุ้ง ในคำร้องเรียนของกองกำลังตำรวจพม่า สหสันนิบาตยะไข่ซึ่งนำโดยอองเมียะจอ ซึ่งเป็นน้องชายของทู่นเมียะไนง์ และอีกสามคน ได้แก่ ตูนเอ, ตานตูนไนง์ และโซโซ ก่อตั้งขึ้นในสิงคโปร์ในปี พ.ศ. 2556 มีสมาชิกประมาณ 86 คน ตำรวจกล่าวหาว่าสมาชิกจ่ายค่าธรรมเนียมรายเดือนและพวกเขาสนับสนุนค่าธรรมเนียมรายเดือนให้กับสหสันนิบาตยะไข่และกองทัพยะไข่

อย่างไรก็ตาม สหสันนิบาตยะไข่ก่อตั้งขึ้นเมื่อปี พ.ศ. 2559 เท่านั้น ตามหนังสือสำรวจมเยาะอู้ (Mrauk-U survey book) หนังสือเล่มนี้เขียนโดยมองมองโซ ผู้ได้รับรางวัลวรรณกรรมแห่งชาติพม่า (Myanmar National Literature Award) ประจำปี พ.ศ. 2560

### วิกฤตการณ์โรฮีนจา
ตั้งแต่ปี พ.ศ. 2567 สหสันนิบาตยะไข่พยายามสร้างความสมดุลกับชนกลุ่มน้อยโรฮีนจาในพื้นที่ที่สหสันนิบาตยะไข่บริหารอย่างต่อเนื่อง ซึ่งรวมถึงการอนุญาตให้มีเสรีภาพในการเดินทางในยะไข่ตอนกลางและปะและวะ อย่างไรก็ตาม เมื่อพิจารณาถึงการกระทำในอดีตของกองทัพยะไข่ต่อชาวโรฮีนจา และข้อกล่าวหาเรื่องความโหดร้าย ชุมชนโรฮีนจายังคงแตกแยกขัดแย้งกับชาวยะไข่และสหสันนิบาตยะไข่ต่อไป

## อ้างอิง

## แหล่งข้อมูลอื่น
* (1) United League of Arakan's Old Website
* (2) United League of Arakan's Old Website
* (3) United League of Arakan's Old Website
* (4) United League of Arakan's Old Website

หมวดหมู่:การเมืองพม่า
หมวดหมู่:กลุ่มกบฏในประเทศพม่า
หมวดหมู่:ก่อตั้งในประเทศพม่าในปี พ.ศ. 2556
หมวดหมู่:พรรคการเมืองของชนกลุ่มน้อยในประเทศพม่า
กองทัพยะไข่ (รัฐกะเหรี่ยง)

**กองทัพยะไข่ (รัฐกะเหรี่ยง)** (; ) เป็นกลุ่มกบฏยะไข่ที่ตั้งอยู่ในรัฐกะเหรี่ยง ประเทศพม่า

## วัตถุประสงค์
วัตถุประสงค์ที่กองทัพยะไข่ประกาศเองมีดังนี้:
# เพื่อให้ได้รับสิทธิในการกำหนดการปกครองด้วยตนเองสำหรับกลุ่มชาติพันธุ์ในรัฐยะไข่
# เพื่อปกป้องเอกลักษณ์ประจำชาติและมรดกทางวัฒนธรรมของชาวยะไข่
# เพื่อส่งเสริมศักดิ์ศรีและผลประโยชน์ของชาติของชาวยะไข่
# เพื่อปลดปล่อยพลเมืองและกลุ่มชาติพันธุ์ทุกคนของพม่าจากระบอบเผด็จการพม่า
# เพื่อให้เกิดสันติสุขและการพัฒนาแก่มวลมนุษยชาติทุกคน

## อ้างอิง

หมวดหมู่:องค์การติดอาวุธชาติพันธุ์ในประเทศพม่า
สภาแห่งชาติยะไข่

**สภาแห่งชาติยะไข่** (; ; อักษรย่อ **ANC**) เป็นองค์การทางการเมืองและชาติพันธุ์ในประเทศพม่าที่รณรงค์เพื่อผลประโยชน์ของชาวยะไข่ ก่อตั้งขึ้นในการประชุมระหว่างกลุ่มกบฏยะไข่ในต่างแดนในปี พ.ศ. 2547 และยังมีกองกำลังติดอาวุธในรัฐกะเหรี่ยงที่เรียกว่ากองทัพยะไข่

นาย โซ ผู้นำระดับสูงของสภาแห่งชาติยะไข่ ถูกจับกุมในเดือนกุมภาพันธ์ พ.ศ. 2561 หลังจากเกิดเหตุระเบิดหลายครั้งในเมืองซิตตเว เมืองหลวงของรัฐยะไข่ ต่อมาเขาได้รับการปล่อยตัวหลังจากที่ตำรวจไม่สามารถแสดงหลักฐานที่เชื่อมโยงเขากับเหตุระเบิดได้ภายใน 30 วัน ตามที่ขั้นตอนของตำรวจกำหนด

เมื่อวันที่ 31 มีนาคม 2023 สภาแห่งชาติยะไข่เรียกร้องให้สภาที่ปรึกษาเอกภาพแห่งชาติ (NUCC) สร้างสภาพแวดล้อมที่องค์กรประชาธิปไตยและชาติพันธุ์ทั้งหมดในพม่าสามารถมีส่วนร่วมในการสร้างสหภาพของรัฐบาลกลางได้

## อ้างอิง

## แหล่งข้อมูลอื่น
* 

หมวดหมู่:ก่อตั้งในประเทศพม่าในปี พ.ศ. 2547
หมวดหมู่:พรรคการเมืองที่ก่อตั้งในปี พ.ศ. 2547
หมวดหมู่:พรรคการเมืองพม่า
หมวดหมู่:พรรคการเมืองของชนกลุ่มน้อยในประเทศพม่า
ซาเอะ คิตามูระ

**ซาเอะ คิตามูระ** (; เกิด 12 เมษายน พ.ศ. 2526) เป็นนักวิชาการชาวญี่ปุ่นที่เชี่ยวชาญด้านและ สำเร็จการศึกษาจากคิงส์คอลเลจลอนดอนโดยมีขอบเขตการวิจัยครอบคลุมถึงวิลเลียม เชกสเปียร์, ประวัติศาสตร์ศิลปะการแสดง และวรรณกรรมคตินิยมสตรี นอกจากนี้ยังเป็นที่แข็งขัน โดยส่งเสริมให้นักเรียนในชั้นเรียนของเธอแปลบทความจากวิกิพีเดียภาษาอังกฤษสู่วิกิพีเดียภาษาญี่ปุ่น

คิตามูระเป็นศาสตราจารย์ในตั้งแต่ พ.ศ. 2566 โดยเธอเป็นอาจารย์และรองศาสตราจารย์ในมหาวิทยาลัยแห่งเดียวกันในช่วง พ.ศ. 2557 จนถึง พ.ศ. 2566 และเป็นผู้อำนวยการของ ใน พ.ศ. 2562 เธอมีผลงานเขียนต่าง ๆ เช่น *Women Who Enjoyed Shakespeare's Plays*, *Sugar, Spice, and Something Explosive* และ *The Classroom of Critique* นอกจากนี้ เธอยังเขียนเรียงความเกี่ยวกับ

## อ้างอิง
### หมายเหตุ

### เชิงอรรถแทรกในเนื้อหา

### แหล่งข้อมูล
#### องค์การวิทยาศาสตร์และเทคโนโลยีญี่ปุ่น
* 

#### สถาบันสนเทศศาสตร์แห่งชาติ
* 
* 
* 
* 

* 

#### แหล่งข้อมูลโดยซาเอะ คิตามูระ
* 
* 
* 
* 

* 
* 
*  
*  
* 
* 
*  
* 
* 

#### รายงานข่าว
* 
* 
* 
* 
*  
* 
* 
* 
* 
* 
* 
*  
* 

#### วิทยุ
* 
* 
* 
* 

* 
* 

#### วารสารหรือหนังสือที่ตีพิมพ์
* 
* 
* 
* 
* 
* 
* 

#### แหล่งข้อมูลอื่น
* 
* 
* 
* 
* 
* 
* 
* 
* 
* 

## Further reading
* 
* 
* 
* 
* 
*  

## แหล่งข้อมูลภายนอก

* Commentarius Saevus (บล็อกอย่างเป็นทางการ)
*  บน *wezzy* 

หมวดหมู่:นักวิชาการชาวญี่ปุ่น
หมวดหมู่:ศิษย์เก่าจากคิงส์คอลเลจลอนดอน
หมวดหมู่:ศิษย์เก่าจากมหาวิทยาลัยโตเกียว
หมวดหมู่:บุคคลจากจังหวัดฮกไกโด
หมวดหมู่:ชุมชนวิกิพีเดีย
จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

**การเลือกตั้ง[[สมาชิกสภาผู้แทนราษฎรจังหวัดอุดรธานี]] พ.ศ. 2526** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 4 เขตเลือกตั้ง มีสมาชิกสภาผู้แทนราษฎรได้ 10 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2522 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3 และ 4)

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองอุดรธานี, อำเภอเพ็ญ และอำเภอกุดจับ

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอหนองบัวลำภู, อำเภอศรีบุญเรือง, อำเภอน้ำโสม, อำเภอบ้านผือ, อำเภอนากลาง และอำเภอสุวรรณคูหา

### เขตเลือกตั้งที่ 3
เขตการเลือกตั้งที่ 3 ประกอบด้วยอำเภอกุมภวาปี, อำเภอโนนสัง, อำเภอโนนสะอาด, อำเภอหนองวัวซอ, อำเภอศรีธาตุ และกิ่งอำเภอหนองแสง

### เขตเลือกตั้งที่ 4
เขตการเลือกตั้งที่ 4 ประกอบด้วยอำเภอหนองหาน, อำเภอวังสามหมอ, อำเภอบ้านดุง, กิ่งอำเภอสร้างคอม, กิ่งอำเภอไชยวาน และกิ่งอำเภอทุ่งฝน

## ดูเพิ่ม
* จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522
* จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

## อ้างอิง

อุดรธานี
หมวดหมู่:การเลือกตั้งในจังหวัดอุดรธานี
เรือหลวงรีพัลส์ (ค.ศ. 1916)

**เรือหลวงรีพัลส์** () เป็นเรือลาดตระเวนประจัญบานชั้นรีนาวน์หนึ่งในสองลำที่สร้างขึ้นสำหรับราชนาวีในช่วงสงครามโลกครั้งที่หนึ่ง เดิมทีถูกสร้างให้เป็นรุ่นปรับปรุงของเรือประจัญบานชั้นรีเวนจ์ แต่การสร้างต้องหยุดชะงักเมื่อสงครามปะทุขึ้นเนื่องจากเรือจะไม่พร้อมในเวลา เมื่อพลเรือเอก ลอร์ดฟิเชอร์ ขึ้นดำรงตำแหน่งลอร์ดเอกกระทรวงทหารเรือ เขาได้อนุมัติให้กลับมาสร้างเรือลาดตระเวนประจัญบานอีกครั้งที่สามารถสร้างและเข้าประจำการได้อย่างรวดเร็ว ยูสเตซ เทนนีสัน-เดนคอร์ต ผู้อำนวยการฝ่ายก่อสร้างกองทัพเรือ (DNC) ได้ออกแบบร่างใหม่ทั้งหมดอย่างรวดเร็วเพื่อให้ตรงตามความต้องการของพลเรือเอก ลอร์ดฟิชเชอร์และผู้สร้างตกลงที่จะส่งมอบเรือภายใน 15 เดือน พวกเขาไม่ได้บรรลุเป้าหมายอันทะเยอทะยานนั้นนัก แต่เรือก็ถูกส่งมอบไม่กี่เดือนหลังยุทธนาวีที่จัตแลนด์ใน ค.ศ. 1916 รีพัลส์และรีนาวน์ (*Renown*) เรือพี่น้องของเธอถือเป็นเรือรบขนาดใหญ่ที่เร็วที่สุดในโลกเมื่อสร้างเสร็จ

รีพัลส์เข้าร่วมในยุทธนาวีที่อ่าวเฮลิโกลันด์ครั้งที่สองเมื่อ ค.ศ. 1917 เป็นการสู้รบครั้งเดียวที่เธอเข้าร่วมในช่วงสงคราม เธอถูกสร้างขึ้นใหม่สองครั้งในช่วงระหว่างสงคราม โดยการสร้างใหม่ในคริสต์ทศวรรษ 1920 ช่วยเพิ่มการป้องกันเกราะของเธอและมีการปรับปรุงเพียงเล็กน้อย ขณะที่การสร้างใหม่อีกครั้งในคริสต์ทศวรรษ 1930 นั้นมีความละเอียดรอบคอบกว่ามาก รีพัลส์ได้ร่วมเดินทางไปกับเรือลาดตระเวนประจัญบานฮูด (*Hood*) ในระหว่างภารกิจล่องเรือของกองเรือพิเศษในการล่องเรือรอบโลกใน ค.ศ. 1923 ถึง 1924 และทำหน้าที่ปกป้องการเดินเรือระหว่างประเทศในช่วงสงครามกลางเมืองสเปนใน ค.ศ. 1936 ถึง 1939

เรือใช้เวลาหลายเดือนแรกของสงครามโลกครั้งที่สองในการตามล่าโจรพาณิชย์และผู้หนีการปิดล้อมชาวเยอรมัน เธอเข้าร่วมการทัพนอร์เวย์ตั้งแต่เดือนเมษายนถึงมิถุนายน ค.ศ. 1940 และค้นหาเรือประจัญบานบิสมาร์ค (*Bismarck*) ใน ค.ศ. 1941 รีพัลส์ทำหน้าที่คุ้มกันขบวนเรือขนส่งทหารรอบแหลมกู๊ดโฮปตั้งแต่เดือนสิงหาคมถึงเดือนตุลาคม ค.ศ. 1941 และถูกโอนไปยังกองบัญชาการหมู่เกาะอินเดียตะวันออก เธอได้รับมอบหมายให้เข้าร่วมกองกำลัง Z (Force Z) ในเดือนพฤศจิกายน ซึ่งมีจุดประสงค์เพื่อขัดขวางการรุกรานของญี่ปุ่นต่อดินแดนที่อังกฤษครอบครองในตะวันออกไกล รีพัลส์และเรือประจัญบานปรินส์ออฟเวลส์ (*Prince of Wales*) ถูกเครื่องบินญี่ปุ่นจมในวันที่ 10 ธันวาคม ค.ศ. 1941 ขณะพยายามสกัดกั้นการขึ้นบกในบริติชมาลายา

เมื่อเดือนธันวาคม ค.ศ. 2023 อนุสรณ์สถานได้ถูกสร้างขึ้นทีหาดเตอลุก เจมเปดัก เพื่อรำลึกถึงทั้งรีพัลส์และปรินส์ออฟเวลส์ อนุสรณ์สถานนี้ได้รับการเปิดตัวโดยกษัตริย์อับดุลลาห์แห่งปาหัง 

## อ้างอิง

หมวดหมู่:เรือลาดตระเวนประจัญบานชั้นรีนาวน์
หมวดหมู่:เรือลาดตระเวนประจัญบาน
หมวดหมู่:เรือลาดตระเวนประจัญบานในสงครามโลกครั้งที่หนึ่ง
หมวดหมู่:เรือลาดตระเวนประจัญบานในสงครามโลกครั้งที่สอง
ร
หมวดหมู่:เรือในสังกัดกองทัพเรือสหราชอาณาจักร
ร
ร
หลวง
หลวง
หมวดหมู่:เรือที่ต่อในสกอตแลนด์
หมวดหมู่:เรืออับปางในสงครามโลกครั้งที่สอง
หมวดหมู่:เรืออับปางในทะเลจีนใต้ระหว่างสงครามโลกครั้งที่สอง
หมวดหมู่:เรือที่ถูกจมโดยเครื่องบินญี่ปุ่น
หมวดหมู่:อุบัติเหตุทางทะเลในเดือนธันวาคม พ.ศ. 2484
เรือหลวงเคอเรเจิส (50)

**เรือหลวงเคอเรเจิส** () (หมายเลขชายธง 50) เป็นเรือนำในกลุ่มเรือลาดตระเวนประจัญบานสามลำที่สร้างขึ้นสำหรับราชนาวีในช่วงสงครามโลกครั้งที่หนึ่ง ได้รับการออกแบบมาเพื่อสนับสนุนโครงการบอลติกซึ่งได้รับการสนับสนุนโดยจอห์น ฟิเชอร์ ลอร์ดเอกกระทรวงทหารเรือ โดยเรือมีเกราะที่เบามากและมีอาวุธปืนใหญ่เพียงไม่กี่กระบอก เคอเรเจิสสร้างเสร็จในช่วงปลาย ค.ศ. 1916 และใช้เวลาช่วงสงครามในการลาดตระเวนในทะเลเหนือ เธอเข้าร่วมในยุทธนาวีที่อ่าวเฮลิโกลันด์ครั้งที่สองในเดือนพฤศจิกายน ค.ศ. 1916 และได้เข้าร่วมเมื่อกองเรือทะเลหลวงของเยอรมันยอมจำนนในหนึ่งปีต่อมา

เคอเรเจิสและกลอเรียส (*Glorious*) ถูกปลดประจำการหลังสงครามและถูกเก็บ ก่อนจะได้รับการสร้างขึ้นใหม่เป็นเรือบรรทุกเครื่องบินในช่วงกลางคริสต์ทศวรรษ 1920 เคอเรเจิสและกลอเรียสสามารถบรรทุกเครื่องบินได้ 48 ลำ เมื่อเทียบกับฟิวเรียส (*Furious*) เรือกึ่งพี่น้องที่บรรทุกได้ 36 ลำในระวางขับน้ำเท่ากัน หลังกลับมาประจำการอีกครั้ง เคอเรเจิสก็ใช้เวลาส่วนใหญ่ในการปฏิบัติการนอกชายฝั่งบริเตนใหญ่และไอร์แลนด์ เธอรับหน้าที่เป็นเรือฝึกอยู่ช่วงสั้น ๆ แต่กลับมาทำหน้าที่ปกติเพียงไม่กี่เดือนก่อนสงครามโลกครั้งที่สองจะเริ่มต้นในเดือนกันยายน ค.ศ. 1939 ต่อมาในเดือนนั้น เรือดำน้ำเยอรมันได้ยิงตอร์ปิโดใส่เคอเรเจิสซึ่งจมลงพร้อมลูกเรือกว่า 500 คน

## อ้างอิง

หมวดหมู่:เรือบรรทุกเครื่องบินชั้นเคอเรเจิส
หมวดหมู่:เรือลาดตระเวนประจัญบาน
หลวง
ค
ค
ค
ค
หลวง
หลวง
หมวดหมู่:เรือในสังกัดกองทัพเรือสหราชอาณาจักร
หมวดหมู่:เรือที่ต่อในอังกฤษ
ค
ค
หมวดหมู่:เรือที่ถูกจมโดยเรือดำน้ำเยอรมันในสงครามโลกครั้งที่สอง
หมวดหมู่:เรืออับปางในสงครามโลกครั้งที่สอง
หมวดหมู่:เรืออับปางในมหาสมุทรแอตแลนติกระหว่างสงครามโลกครั้งที่สอง
7 พันธมิตรองค์การติดอาวุธชาติพันธุ์

**7 พันธมิตรองค์การติดอาวุธชาติพันธุ์** () เป็นกลุ่มพันธมิตรขององค์การติดอาวุธชาติพันธุ์จำนวน 7 กลุ่มในประเทศพม่า

## ประวัติ
ภายใต้การนำของพลเอก เจ้ายอดศึก พันธมิตรนี้ประกอบด้วยผู้ลงนามในข้อตกลงหยุดยิงทั่วประเทศ (NCA) เช่น สภาเพื่อการกอบกู้รัฐฉาน (RCSS) พรรครัฐมอญใหม่ (NMSP) พรรคปลดปล่อยยะไข่ (ALP) องค์การปลดปล่อยแห่งชาติปะโอ (PNLO) สหภาพประชาธิปไตยลาหู่ (LDU) กองกำลังกะเหรี่ยงคุณธรรมเพื่อประชาธิปไตย (DKBA) และสภาสันติภาพแห่งกองทัพปลดปล่อยแห่งชาติกะเหรี่ยง (KNU/KNLA-PC) เป้าหมายที่ 7 พันธมิตรองค์การติดอาวุธชาติพันธุ์มุ่งหวัง ได้แก่ การก่อตั้งสหภาพประชาธิปไตยระดับสหพันธ์ การส่งเสริมสันติภาพผ่านการเจรจาทางการเมือง การมีส่วนร่วมในการเจรจากับผู้มีส่วนได้ส่วนเสีย และการแก้ไขวิกฤตทางการเมืองของประเทศ 7 พันธมิตรองค์การติดอาวุธชาติพันธุ์ก่อตั้งขึ้นเมื่อวันที่ 18 มีนาคม พ.ศ. 2567

## อ้างอิง

หมวดหมู่:ก่อตั้งในประเทศพม่าในปี พ.ศ. 2567
หมวดหมู่:องค์การติดอาวุธชาติพันธุ์ในประเทศพม่า
หมวดหมู่:พันธมิตรพรรคการเมืองในประเทศพม่า
ศูนย์กักกันการก่อการร้าย

**ศูนย์กักกันการก่อการร้าย** () ซึ่งเรียกโดยย่อว่า **เซกอต** () เป็นเรือนจำที่มีการรักษาความปลอดภัยสูงสุด ตั้งอยู่ในเมืองเตโกลูกา ประเทศเอลซัลวาดอร์ สร้างขึ้นในช่วงปลาย พ.ศ. 2565 ท่ามกลางการปราบปรามกลุ่มอาชญากรครั้งใหญ่ ในเอลซัลวาดอร์ และเปิดทำการโดยรัฐบาลเอลซัลวาดอร์ในเดือนมกราคม พ.ศ. 2566

เรือนจำเซกอตได้รับนักโทษ 2,000 คนแรกในเดือนกุมภาพันธ์ พ.ศ. 2566 และมีจำนวนประชากรนักโทษประมาณ 14,532 คน เรือนจำเซกอตสามารถรองรับผู้ต้องขังได้ 40,000 คน นับเป็นเรือนจำที่ใหญ่ที่สุดในลาตินอเมริกา และเป็นหนึ่งในเรือนจำที่มีความจุผู้ต้องขังมากที่สุดในโลก รวมถึงการปราบปรามกลุ่มอาชญากรโดยรวม ได้รับความสนใจจากสื่อนานาชาติ โดยได้รับคำชื่นชมจากรัฐบาลเอลซัลวาดอร์ รวมถึงคำวิพากษ์วิจารณ์ถึงการละเมิดสิทธิมนุษยชนที่ถูกกล่าวหา 

## นักโทษที่มีชื่อเสียง
## อ้างอิง

หมวดหมู่:เรือนจำ
โกไบรอัส (ขุนพล)

รายงานจากCyropediaของซีโนฟอน **โกไบรอัส** (;  g-u-b-ru-u-v, อ่านว่า *Gaub(a)ruva*?; อีลาไมต์: *Kambarma*) เป็นขุนพลชาวเปอร์เซียที่ช่วยพระเจ้าไซรัสที่ 2 เข้าพิชิตบาบิโลนเมื่อ 539 ปีก่อน ค.ศ.

รอเบิร์ต ดิก วิลสัน นักวิชาการพันธสัญญาเก่า โต้แย้งว่า ดาริอัสแห่งมีเดียอาจระบุเป็นโกไบรอัส โดยอิงจากผลงานของ Theophilus Pinches จอร์จ เฟรเดอริก ไรต์สนับสนุนทัศนะของวิลสันใน *Scientific Confirmation of Old Testament History*

## อ้างอิง

## แหล่งข้อมูลอื่น
*Gobryas
โกไบรอัส

**โกไบรอัส** (;  g-u-b-ru-u-v, อ่านว่า *Gaub(a)ruva*?; อีลาไมต์: *Kambarma*) เป็นชื่อสามัญของขุนนางเปอร์เซียบางส่วน:

* โกไบรอัส (ขุนพล) ขุนพลของไซรัสที่ 2 ที่ช่วยพิชิตบาบิโลน
* โกไบรอัส (บิดาของมาร์โดนิอุส) บิดาของมาร์โดนิอุส และผู้ถือหอกของพระเจ้าดาไรอัสที่ 1
* โกไบรอัส โหราจารย์และนักปรัชญาชาวเปอร์เซียที่ได้รับการกล่าวถึงโดยแซนธัสแห่งลิเดีย
* โกไบรอัส (พระราชโอรสในดาไรอัสที่ 1) พระราชโอรสในดาไรอัสที่ 1 ผู้เข้ารบในการรุกรานกรีซ
โกไบรอัส (พระราชโอรสในดาไรอัสที่ 1)

**โกไบรอัส** (; มีพระชนม์ชีพในศตวรรษที่ 6 ถึง 5 ก่อน ค.ศ.) เป็นพระราชโอรสในดาไรอัสที่ 1 แห่งเปอร์เซียกับพระมเหสีนาม Artystone ในฐานะพระราชโอรส โกไบรอัสจึงเป็นพระเชษฐา/อนุชาร่วมกับจักรพรรดิเซิร์กซีสที่ 1 ผู้ครองราชย์ถัดจากดาไรอัส ภายหลังโกไบรอัสนำทัพชาว Lygian, Mariandyni และซีเรียที่เป็นส่วนหนึ่งของกองทัพเซิร์กซีสในช่วงการรุกรานกรีซ 

## อ้างอิง
การทดสอบด้วยพจน์ที่ n

ในทางคณิตศาสตร์ **การทดสอบด้วยพจน์ที่ n เพื่อหาการลู่ออก** (อังกฤษ: nth-term test for divergence) เป็นการทดสอบแบบง่าย ๆ เพื่อตรวจภาวะการลู่ออกของอนุกรมอนันต์ถ้า \lim_{n \to \infty} a_n \neq 0 หรือลิมิตหาค่าไม่ได้ แล้ว \sum_{n=1}^\infty a_n ลู่ออกผู้เขียนหลายรายไม่ได้ตั้งชื่อการทดสอบนี้ไว้หรือใช้ชื่อที่สั้นกว่า 

เมื่อทดสอบว่าอนุกรมลู่เข้าหรือลู่ออก โดยทั่วไปการทดสอบนี้จะได้รับการใช้ก่อนเนื่องจากใช้งานง่าย

ในกรณีของการวิเคราะห์ p-แอดิก การทดสอบพจน์เป็นเงื่อนไขที่จำเป็นและเพียงพอสำหรับการลู่เข้า เนื่องมาจากอสมการสามเหลี่ยมอัลตราเมตริกที่มีสมบัติไม่อาร์คิมิดีส

## การใช้งาน
การทดสอบด้วยพจน์ที่ *n* แตกต่างจากการทดสอบการลู่เข้าอื่น ๆ ที่แรงกว่า  เพราะการทดสอบโดยพจน์ไม่สามารถใช้พิสูจน์ได้ว่าอนุกรมนั้น ๆ ลู่เข้า โดยเฉพาะอย่างยิ่งบทกลับของการทดสอบด้วยพจน์ที่ *n* นั้นไม่จริง กล่าวคือถ้า \lim_{n \to \infty} a_n = 0
 แล้ว \sum_{n=1}^\infty a_n อาจลู่เข้าหรือไม่ก็ได้ อีกนัยหนึ่งคือถ้า \lim_{n \to \infty} a_n = 0

 การทดสอบสรุปไม่ได้อนุกรมฮาร์มอนิกเป็นตัวอย่างของอนุกรมลู่ออกซึ่งพจน์ของอนุกรมลู่เข้า 0 เมื่อ n \rightarrow \infty และสำหรับคลาสของอนุกรมพี
: \sum_{n=1}^\infty \frac{1}{n^p}

จะมีผลลัพธ์ที่เป็นไปได้ของการทดสอบดังนี้

* หาก *p* ≤ 0 การทดสอบพจน์ที่ *n* บ่งบอกว่าอนุกรมลู่ออก
* หาก 0 ถ้า \sum_{n=1}^\infty a_n ลู่เข้าแล้ว \lim_{n \to \infty} a_n = 0

### การจัดรูปลิมิต
ให้ *s**n* เป็นผลบวกย่อยของอนุกรม ดังนั้นสมมติฐานที่ว่าอนุกรมลู่เข้าหมายความว่า

: \lim_{n\to\infty} s_n = L

สำหรับจำนวนจริง *L* บางตัว ดังนั้น

: \lim_{n\to\infty} a_n = \lim_{n\to\infty}(s_n-s_{n-1}) = \lim_{n\to\infty} s_n - \lim_{n\to\infty} s_{n-1} = L-L = 0


### หลักเกณฑ์ของโคชี
หากสมมติให้อนุกรมลู่เข้า แสดงว่าอนุกรมนี้ผ่านการทดสอบการลู่เข้าของโคชี ฉะนั้นสำหรับทุก \varepsilon>0 จะมีจำนวนนับ *N* ที่ทำให้

: \left|a_{n+1}+a_{n+2}+\cdots+a_{n+p}\right|

เป็นจริงสำหรับทุก *n* > *N* และ *p* ≥ 1 ทั้งหมด เมื่อให้ *p* = 1 จะได้ว่า

: \lim_{n\to\infty} a_n = 0

## ขอบเขตการใช้งานของอนุกรม
การทดสอบพจน์ในรูปแบบที่ง่ายที่สุดนั้นใช้ได้กับอนุกรมอนันต์ของจำนวนจริง บทพิสูจน์สองข้อข้างต้นที่ใช้หลักเกณฑ์ของโคชีหรือความเป็นเชิงเส้นของลิมิต ยังใช้ได้กับปริภูมินอร์มอื่น ๆ  ได้ด้วย

## หมายเหตุ


## อ้างอิง

* 
* 
* 
* 
* 
* 
* 

หมวดหมู่:การทดสอบการลู่เข้า
หมวดหมู่:หน้าที่ใช้แถบข้างที่มีพารามิเตอร์ child
กองกำลังพันธมิตร 4 เค

**กองกำลังพันธมิตร 4 เค** (; ) เป็นพันธมิตรขององค์การติดอาวุธชาติพันธุ์กะเหรี่ยงและกะเหรี่ยงแดง ก่อตั้งขึ้นในเดือนมิถุนายน พ.ศ. 2566 ประกอบด้วย: กองทัพปลดปล่อยชาติกะเหรี่ยง, แนวร่วมปลดปล่อยประชาชนแห่งชาติกะเหรี่ยงแดง, กองทัพกะเหรี่ยงแดง และกองกำลังป้องกันแห่งชาติกะเหรี่ยงแดง

## อ้างอิง

หมวดหมู่:ก่อตั้งในประเทศพม่าในปี พ.ศ. 2566
หมวดหมู่:องค์การติดอาวุธชาติพันธุ์ในประเทศพม่า
หมวดหมู่:การแบ่งแยกดินแดนในประเทศพม่า
จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

**การเลือกตั้ง[[สมาชิกสภาผู้แทนราษฎรจังหวัดอุดรธานี]] พ.ศ. 2522** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 9 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองอุดรธานี, อำเภอกุดจับ, อำเภอเพ็ญ และอำเภอหนองวัวซอ

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอกุมภวาปี, อำเภอโนนสะอาด, อำเภอศรีธาตุ, อำเภอหนองหาน, อำเภอบ้านดุง, กิ่งอำเภอสร้างคอม, กิ่งอำเภอวังสามหมอ, กิ่งอำเภอไชยวาน และกิ่งอำเภอทุ่งฝน

### เขตเลือกตั้งที่ 3
เขตการเลือกตั้งที่ 3 ประกอบด้วยอำเภอหนองบัวลำภู, อำเภอน้ำโสม, อำเภอบ้านผือ, อำเภอนากลาง, อำเภอศรีบุญเรือง, อำเภอโนนสัง และกิ่งอำเภอสุวรรณคูหา

## ดูเพิ่ม
* จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519
* จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

## หมายเหตุ

## อ้างอิง

อุดรธานี
หมวดหมู่:การเลือกตั้งในจังหวัดอุดรธานี
วัดอนุบรรพต

**วัดอนุบรรพต** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านใหม่หนองไทร อำเภออรัญประเทศ จังหวัดสระแก้ว

วัดอนุบรรพต หรือ **วัดเขาน้อยสีชมพู** หรือ **วัดเขาน้อย** สร้างเมื่อ พ.ศ. 2468 ในสมัยรัชสมัยของพระบาทสมเด็จพระมงกุฎเกล้าเจ้าอยู่หัว ช่วงเวลาที่ทางการไทยได้มีการจัดสร้างทางรถไฟสายตะวันออกในสมัยรัชกาลที่ 6 ตามเส้นทางสายแปดริ้วและไปจรดพรมแดนไทยที่คลองลึก ตั้งวัดเมื่อ พ.ศ. 2475 ได้รับพระราชทานวิสุงคามสีมาเมื่อวันที่ 18 มิถุนายน พ.ศ. 2536 

อุโบสถมีหลังคาทรงไทยยอดแหลมสูง แบ่งออกเป็น 2 ชั้น โดยชั้นแรกมี 6 มุข ชั้นที่สองมี 4 มุข ประดับตกแต่งตามแบบศิลปกรรมไทย ภายในอุโบสถประดิษฐานรอยพระพุทธบาทจำลองเนื้อทองเหลือง

## อ้างอิง

อนุบรรพต
ยูกิ สึโนดะ

เป็นนักแข่งรถชาวญี่ปุ่น ปัจจุบันเป็นนักขับสำรองในการแข่งขันฟอร์มูลาวันให้แก่เรดบูลเรซซิงและเรซซิงบูลส์ สึโนดะเข้าร่วมการแข่งขันฟอร์มูลาวันตั้งแต่ฤดูกาล  ถึง 

สึโนดะเกิดและเติบโตที่เมืองซางามิฮาระ จังหวัดคานางาวะ เขาเริ่มต้นขับรถคาร์ตตั้งแต่อายุสี่ขวบ และเลื่อนขึ้นสู่รายการฟอร์มูลาเยาวชนใน ค.ศ. 2016 โดยได้รับการสนับสนุนจากฮอนด้าผ่าน สึโนดะชนะการแข่งขันชิงแชมป์อย่างเจเอเอฟเจแปนเอฟโฟร์อีสต์ซีรีส์เป็นรายการแรกในฤดูกาล 2017 และชนะการแข่งขันเอฟโฟร์ชิงแชมป์ญี่ปุ่นในฤดูกาลถัดมา ต่อมาเขาได้เข้าร่วมการแข่งขันเอฟไอเอฟอร์มูลาทรีในฤดูกาล 2019 กับเยนเซอร์ ก่อนที่เขาจะจบฤดูกาลแรกในอันดับที่สามของการแข่งขันเอฟไอเอฟอร์มูลาทูในฤดูกาล 2020 กับคาร์ลิน

สึโนดะเป็นสมาชิกของเรดบูลจูเนียร์ทีมตั้งแต่ ค.ศ. 2019 และเซ็นสัญญาลงแข่งให้แก่อัลฟาทอรีที่ขับเคลื่อนด้วยเครื่องยนต์ของฮอนด้าในฤดูกาล  เคียงคู่กับปีแยร์ กัสลี ซึ่งในฤดูกาลเดียวกันนี้ เขาได้สร้างผลงานที่ดีที่สุดในอาชีพของตนเองด้วยการจบในอันดับที่สี่ในการแข่งขันอาบูดาบีกรังด์ปรีซ์ 2021 สึโนดะรักษาตำแหน่งเป็นนักแข่งหลักของอัลฟาทอรีในฤดูกาล  และ  โดยได้จับคู่กับทั้งนิก เดอ ฟริส และแดเนียล ริกคาร์โด ในฤดูกาลให้หลัง เขายังคงต่ออยู่กับทีมในฤดูกาล  ในขณะที่ทีมนั้นได้ปรับภาพลักษณ์ใหม่เป็นเรซซิงบูลส์ ก่อนที่เขาจะเลื่อนขึ้นเป็นนักแข่งหลักให้แก่เรดบูลเรซซิงในฤดูกาล  ตั้งแต่การแข่งขันเจแปนนีสกรังด์ปรีซ์เป็นต้นไป สึโนดะถูกแทนที่โดยอีซัก อาจาร์ ในฤดูกาล  และกลายมาเป็นนักขับสำรองให้แก่ทั้งสองทีมของเรดบูล

## สถิติการแข่งรถคาร์ต
### สรุปอาชีพนักแข่งรถคาร์ต

## สถิติการแข่งรถ
### สรุปอาชีพนักแข่งรถ

### ผลการแข่งขันฟอร์มูลาวัน
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)



; หมายเหตุ
* &nbsp;ไม่จบการแข่งขันแต่ถูกจัดอันดับ เนื่องจากแข่งขันเกินร้อยละ 90 ของระยะทางทั้งหมด

## อ้างอิง

## แหล่งข้อมูลอื่น

* 
* 

หมวดหมู่:นักแข่งรถชาวญี่ปุ่น
หมวดหมู่:นักแข่งรถสูตรหนึ่งชาวญี่ปุ่น
จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

**การเลือกตั้ง[[สมาชิกสภาผู้แทนราษฎรจังหวัดอุดรธานี]] พ.ศ. 2519** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 9 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2518 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอน้ำโสม, อำเภอบ้านผือ, อำเภอเพ็ญ, อำเภอหนองหาน, อำเภอบ้านดุง, อำเภอศรีธาตุ, กิ่งอำเภอสร้างคอม และกิ่งอำเภอวังสามหมอ

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอเมืองอุดรธานี, อำเภอนากลาง, กิ่งอำเภอกุดจับ และกิ่งอำเภอสุวรรณคูหา

### เขตเลือกตั้งที่ 3
เขตการเลือกตั้งที่ 3 ประกอบด้วยอำเภอกุมภวาปี, อำเภอหนองบัวลำภู, อำเภอโนนสัง, อำเภอศรีบุญเรือง, อำเภอหนองวัวซอ และกิ่งอำเภอโนนสะอาด

## ดูเพิ่ม
* จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518
* จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

## หมายเหตุ

## อ้างอิง

อุดรธานี
หมวดหมู่:การเลือกตั้งในจังหวัดอุดรธานี
วัดโพธิ์งามยะวึก

**วัดโพธิ์งามยะวึก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลยะวึก อำเภอชุมพลบุรี จังหวัดสุรินทร์ ที่ดินตั้งวัดมีเนื้อที่ 28 ไร่ 40 ตารางวา ฮาณาเขตทิศเหนือประมาณ ยาว 9 เส้น 5 วา จดทางสาธารณะ ทิศใต้ประมาณ 5 เส้น จดที่ดินนางโต๊ะ สติพลัน ทิศตะวันออกประมาณ 5 เส้น จดที่ดินนายถวัยย์ ทิศตะวันตกประมาณ 5 เส้น จดที่ดินนางนาค ศรีเพ็ง มีที่ธรณีสงฆ์จำนวน 1 แปลง เนื้อที่ 4 ไร่ 

วัดโพธิ์งามยะวึกตั้งเมื่อ พ.ศ. 2417 ประชาชนร่วมกันคิดริเริ่มสร้างวัดประจำหมู่บ้านขึ้น จึงได้มีมติเลือกเอาโนนสูงที่สันนิษฐานว่าเป็นโรงตีเหล็กโบราณเป็นสถานที่สร้างวัด อีกทั้งยังมีต้นโพธิ์ขึ้นอยู่มากมาย เรียกชื่อว่า **วัดบ้านยะวึก** ต่อมาเปลี่ยนเป็น "วัดโพธิ์งามยะวึก" มีการสร้างอุโบสถเมื่อ พ.ศ. 2472 ได้รับพระราชทานวิสุงคามสีมาเมื่อ พ.ศ. 2482 เขตวิสุงคามสีมา กว้าง 6 เมตร ยาว 11 เมตร อุโบสถเป็นทรงไทยก่อสร้างด้วยอิฐแดง หลังคายกสูง มุงด้วยกระเบื้องดินเผาลายสุโขทัย เจ้าอาวาสรูปแรกชื่อหลวงพ่อพวง ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ  พ.ศ. 2504 และศูนย์อบรมเด็กก่อนเกณฑ์ในวัด เปิดสอนเมื่อ พ.ศ. 2537

## รายนามเจ้าอาวาส
* พระพวง
* พระภู
* พระพูน
* พระหลวง
* พระยวน
* พระทราย
* พระรันต์
* พระปาน
* พระทองสี
* พระสุข
* พระจ่า
* พระคูณ
* พระทอง
* พระครูประกาศโพธิธรรม พ.ศ. 2504–

## อ้างอิง

โพธิ์งามยะวึก
หมวดหมู่:อำเภอชุมพลบุรี
จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

**การเลือกตั้ง[[สมาชิกสภาผู้แทนราษฎรจังหวัดอุดรธานี]] พ.ศ. 2518** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 8 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2512 2 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3)

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองอุดรธานี, อำเภอหนองวัวซอ และกิ่งอำเภอกุดจับ

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอกุมภวาปี, อำเภอหนองบัวลำภู, อำเภอเพ็ญ, อำเภอบ้านดุง, อำเภอหนองหาน, อำเภอศรีธาตุ และกิ่งอำเภอโนนสะอาด

### เขตเลือกตั้งที่ 3
เขตการเลือกตั้งที่ 3 ประกอบด้วยอำเภอน้ำโสม, อำเภอบ้านผือ, อำเภอนากลาง, อำเภอโนนสัง, อำเภอศรีบุญเรือง และกิ่งอำเภอสุวรรณคูหา

## ดูเพิ่ม
* จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
* จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

## อ้างอิง

อุดรธานี
หมวดหมู่:การเลือกตั้งในจังหวัดอุดรธานี